
Atvērto durvju dienas konkursa jautājumi un pareizās atbildes

1. Mazās marmora kāpnes ved uz Saeimas reprezentācijas zālēm, kā arī uz amatpersonu un darbinieku kabinetiem. 
* Kāds mītisks tēls redzams otrā stāva kāpņu margu dekorā? (pūķis)

2. Dāvanu zāles kolekcijā ir ārvalstu parlamentu un amatpersonu dāvinātie priekšmeti, kā arī privātpersonu dāvinājumi. Dažas dāvanas pasnieguši arī sportisti. 
* Kurā pilsētā notika Olimpiskās spēles, kuru atklāšanas ceremonijas foto atrodas pie šīs zāles sienas? (Londonā)

3. Viesu zālē Saeimas amatpersonas pieņem ārvalstu delegācijas un tiek rīkoti dažādi pasākumi.
* Cik gleznu ir pie zāles sienām? (3)

4. Pretim Saeimas namam atrodas vēl trīs parlamenta ēkas, kurās izvietoti Saeimas deputātu kabineti, frakciju un komisiju sēžu zāles, kā arī citas telpas, piemēram, Saeimas Apmeklētāju un informācijas centrs. 
* Kāds numurs ir sarkanajai ēkai, kas redzama pa Viesu zāles logu? (16)

5. Zaļā zāle ir viena no Saeimas reprezentācijas telpām. Tās greznajā lustrā un interjera priekšmetos jaušami orientālās mākslas elementi. 
* Kādā krāsā ir šīs telpas mēbeles? (brūnā) 

6. Baltajā zālē notiek tradicionālā sarokošanās ar ārvalstu viesiem un tiek uzņemtas oficiālās fotogrāfijas. 
* Kāda ir zāles griestu pamatkrāsa? (sarkana) 

7. Kamīnzālē mūsu parlamenta viesi uzkavējas pirms tikšanās ar Saeimas amatpersonām. Zālē ir kāpnes, kas ved uz Saeimas Sēžu zāli. 
* Cik tām ir pakāpienu? (5)

8. Sarkanā zāle ir otra lielākā telpa parlamentā, tajā notiek komisiju sēdes, konferences, diskusijas un citi pasākumi. Tajā atrodas Austras koka formā darināts svečturis. 
* Cik Latvijas vēsturisko apriņķu ģerboņu redzams svečturī? (19)

9. Pirmais tautas ievēlētais likumdevējs Latvijā bija Satversmes sapulce. 
* Kā sauc Satversmes sapulces prezidentu un pirmo Latvijas Valsts prezidentu, kura portrets redzams Dzeltenajā zālē? (Jānis Čakste)

10. Sēžu zāle ir Saeimas nama greznākā un arī nozīmīgāka telpa – te Saeimas deputāti sanāk uz sēdēm, debatē un pieņem likumus. Zāle ir sadalīta divās daļās – deputātu sektorā un viesu sektorā. 
* Cik lustru redzamas Sēžu zāles abos sektoros? (6)

11. Balsošanas zālē deputāti pulcējas, kad nepieciešama balsošana ar vēlēšanu zīmēm. Ikdienā žurnālisti šeit intervē deputātus. 
* Cik durvis ir šajā zālē? (6) 

12. Lielās marmora kāpnes no Saeimas vestibila ved uz Sēžu zāli. Laika gaitā kāpņu izskats ir mainījies. Agrāk tās rotāja ģerboņu attēli un krūšutēli. 
* Cik ziedus vari saskaitīt griestu rotājumā virs kāpnēm? (21)

13. Lielajā vestibilā īpašā ceremonijā sagaida augstus parlamenta viesus, kā arī tiek atklātas tematiskās izstādes. 
* Kāds ar uguni saistīts priekšmets redzams vestibila spoguļu augšdaļas dekorā? (lāpa)

